
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση αρμοδιοτήτων του Υφυπουργού 
Εργασίας, Κοινωνικής Ασφάλισης και Κοινωνικής 
Αλληλεγγύης προς α) τον Γενικό Γραμματέα Δια¬ 
χείρισης Κοινοτικών και Άλλων Πόρων και β) την 
Προϊστάμενη της Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέα Απασχόλησης και 
Κοινωνικής Οικονομίας. 

2 Έγκριση υπερωριακής απασχόλησης προσωπι¬ 
κού τουΤΑΠ για το Α' εξάμηνο του έτους 2018. 


ΑΠΟΦΑΣΕΙΣ 

Αριθμ. 12 (1) 

Μεταβίβαση αρμοδιοτήτων του Υφυπουργού Ερ¬ 
γασίας, Κοινωνικής Ασφάλισης και Κοινωνικής 
Αλληλεγγύης προς α) τον Γενικό Γραμματέα Δια¬ 
χείρισης Κοινοτικών καιΆλλων Πόρων και β) την 
Προϊσταμένη της Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέα Απασχόλησης και 
Κοινωνικής Οικονομίας. 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

1.1. Των άρθρων 54 και 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98/τ.Α/22-04-2005). 

1.2. Του ν. 4314/2014 «Α) Για τη Διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ Ι_ 156/16-06-2012) 
στο ελληνικό δίκαιο, τροποποίηση του ν. 419/2005 
(Α' 297) και άλλες διατάξεις» (ΦΕΚ 265/τ.Α/23-12-2014). 

1.3. Του π.δ. 22/2018 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α'37). 


1.4. Της Υ6/2018 απόφασης «Σύσταση μίας (1) θέ¬ 
σης Υφυπουργού στο Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης» (Β'695). 

1.5. Της με αριθ. οικ. 13471/4878 (ΦΕΚ 814/τ.Β7 
7-3-2018) απόφασης του Πρωθυπουργού και της Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης Αθανάσιο Ηλιόπουλο». 

1.6. Του ν. 4320/2015 (ΦΕΚ 29/τ.Α'/19-03-2015) «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των Κυβερνητικών οργάνων και λοιπές διατά¬ 
ξεις» και ειδικότερα του άρθρου 27, παρ. 1. 

1.7. Του π.δ. 134/2017 «Οργανισμός Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης (ΦΕΚ 168/τ.Α 706-11 -2017). 

1.8. Του π.δ. 475/1993 (ΦΕΚ 205/τ.Α78-12-1993) 
«Σύσταση Γενικής Γραμματείας απασχόλησης και δια¬ 
χείρισης κοινοτικών πόρων στο Υπουργείο Εργασίας» η 
οποία μετονομάσθηκε με το άρθρο 18 του ν. 2224/1994 
(ΦΕΚ 112/Α ) σε Γενική Γραμματεία Διαχείρισης Κοινοτι¬ 
κών και Άλλων Πόρων. 

1.9. Της υπ’ αρ. 50059/Δ9.13126/1.11.2016 κοινής 
απόφασης του Πρωθυπουργού και του Υπουργού Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης (ΦΕΚ 600/τ.ΥΟΔΔ/4.11.2016) για το διορισμό του 
Φλώρου Χαρίλαου ως Γενικού Γραμματέα της Γενικής 
Γραμματείας Διαχείρισης Κοινοτικών και Άλλων Πόρων 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

1.10. Της με αρ. πρωτ. 11315/ΕΥΘΥ97/30-01 -2018 (ΦΕΚ 
220/Β730-01 -2018) κοινής υπουργικής απόφασης περί 
Αντικατάστασης της υπ' αριθμ. 112806/ΕΥΘΥ1047/ 
26-10-2016 (ΦΕΚ Β'3595) κοινής απόφασηςτων Υπουρ¬ 
γών Εσωτερικών και Διοικητικής Ανασυγκρότησης - 
Οικονομίας, Ανάπτυξης και Τουρισμού - Εργασίας, 
Κοινωνικής Ασφάλισης και Κοινωνικής Αλληλεγγύης - 
Οικονομικών: «Διάρθρωση της Ειδικής Υπηρεσίας "Επι¬ 
τελική Δομή ΕΣΠΑ Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, Τομέα Απα¬ 
σχόλησης και Κοινωνικής Οικονομίας" και αντικατάστα¬ 
ση των α) υπ'αριθμ. 107900/16.3.2001 (Β' 599), β) υπ' 
αριθμ. 25255/2236/07.04.2008 (Β' 604), γ) υπ' αριθμ. 
οικ. 180691/7.2.2001 (ΒΊ48) και δ) υπ'αριθμ. 2.10691/ 

Τεύχος Β'853/09.03.2018 


οικ.3.1008 (ΒΊ 462/2012) κοινών υπουργικών αποφάσε¬ 
ων όπως ισχύουν» όπως ισχύει. 

2.Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Α. Στον Γενικό Γραμματέα Διαχείρισης Κοινοτικών και 
άλλων Πόρων μεταβιβάζονται οι παρακάτω αρμοδι¬ 
ότητες της Ειδικής Υπηρεσίας «Επιτελική Δομή ΕΣΠΑ 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης,Τομέα Απασχόλησης και Κοινωνικής 
Οικονομίας» (ΕΔ ΕΣΠΑ ΑπΚΟ) ως εξής: 

1. Η παρακολούθηση της συνολικής προόδου των 
συγχρηματοδοτούμενων πράξεων. 

2. Η απόφαση κατανομής στις Μονάδες της Ειδικής 
Υπηρεσίας των υπηρετούντων υπαλλήλων. 

3. Η έγκριση των κανονικών αδειών του Προϊσταμένου 
και των Προϊσταμένων των Υποδιευθύνσεων της Επιτε¬ 
λικής Δομής ΑΠΚΟ. 

4. Οι αποφάσεις μετακίνησης εκτός έδρας στο εσωτε¬ 
ρικό και στο εξωτερικό του Προϊσταμένου και των Προϊ¬ 
σταμένων των Υποδιευθύνσεων της Ειδικής Υπηρεσίας, 
των Προϊσταμένων Μονάδων και λοιπών υπάλληλων 
αυτών για εκτέλεση υπηρεσίας σύμφωνα με τις αρμο¬ 
διότητες της Ειδικής Υπηρεσίας. 

5. Η επικοινωνία με όργανα της Ευρωπαϊκής Επιτροπής 
για θέματα αρμοδιότητας της Γενικής Γραμματείας. 

6. Η υπογραφή Γενικών Εγκυκλίων και Οδηγιών,. 

7. Η υπογραφή εγκρίσεων πληρωμής έργωνΤεχνικής 
Βοήθειας (Τεχνική Υποστήριξη Εφαρμογής). 

8. Η έκδοση «απόφασης ολοκλήρωσης πράξης», σύμ¬ 
φωνα με τη διαδικασία ΙΙ_7 του Εγχειριδίου του «Υπουρ¬ 
γείου Οικονομίας, Ανταγωνιστικότητας και Ναυτιλίας» 
περί Διαδικασιών Διαχείρισης και Ελέγχου Συγχρημα¬ 
τοδοτούμενων Πράξεων. 

9. Η υπογραφή όλων των εγγράφων επανεξετάσεως 
αιτήσεων, υπομνημάτων, αναφορών, παραπόνων και κα¬ 
ταγγελιών πολιτών εναντίον ενεργειών ή απαντήσεων 
των οργάνων της Ειδικής Υπηρεσίας. 

10. Η υπογραφή των εντολών καταβολής εκπαιδευ¬ 
τικών επιδομάτων ωφελουμένων και της αμοιβής των 
Παροχών Κατάρτισης, εγγράφων δήλωσης και απόδοσης 
φόρων στο πλαίσιο των δράσεων επιταγών επαγγελμα¬ 
τικής κατάρτισης (ΐΓθίηίης νουςΓΐθή. 

11. Η υπογραφή των εκθέσεων απόψεων και θέσεων 
προς το Γραφείο Νομικού Συμβούλου του Κράτους στο 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης επί θεμάτων της Ειδικής Υπηρεσίας 
ενώπιον των αρμοδίων δικαστηρίων για προσφυγές, 
αγωγές, αιτήσεις ακύρωσης. 

Β. Στον Γενικό Γραμματέα Διαχείρισης Κοινοτικών και 
άλλων Πόρων μεταβιβάζονται επιπλέον των αναφερο- 
μένων στην παρ. Α του παρόντος άρθρου και η αρμοδι¬ 
ότητα για τα κάτωθι θέματα της Ειδικής Υπηρεσίας ΕΔ 
ΕΣΠΑ ΑπΚΟ: 

1. Τα έγγραφα υποβολής Δελτίων Δήλωσης Δαπανών 
και Δελτίων Παρακολούθησης έργου-υποέργου, καθώς 
και όλων των απαιτούμενων στοιχείων σύμφωνα με το 


Ολοκληρωμένο Πληροφοριακό Σύστημα (ΟΠΣ) Εργό- 
ραμα στις Ειδικές Υπηρεσίες Διαχείρισης των Επιχειρη¬ 
σιακών Προγραμμάτων. 

2. Τα έγγραφα που αφορούν στη συνεργασία με τις 
Ειδικές Υπηρεσίες Διαχείρισηςτων Επιχειρησιακών Προ¬ 
γραμμάτων, στις Επιτροπές Παρακολούθησης των Επιχει¬ 
ρησιακών Προγραμμάτων και στην Ευρωπαϊκή Επιτροπή 
για την υλοποίηση των δράσεων των Επιχειρησιακών 
Προγραμμάτων. 

3.0 έλεγχος των εγγράφων ενημέρωσης των υποψη¬ 
φίων αναδοχών. 

4. Οι βεβαιώσεις τήρησης υποχρεώσεων των αναδοχών. 

5. Η εντολή διενέργειας έκτακτων ελέγχων και επιτόπιων 
επαληθεύσεων από τις αρμόδιες Μονάδες της Ειδικής 
Υπηρεσίας 

6. Τα έγγραφα διαβίβασης απόφασης πορίσματος 
ελέγχου και απόφασης εφαρμογής διατάξεων σε περί¬ 
πτωση διαπίστωσης παρατυπιών. 

7. Το έγγραφο προς Γενικό ή Ειδικό Γραμματέα ετέρου 
υπουργείου που αφορά σε εισήγηση ένταξης σε άξονες 
και σε θεματικές προτεραιότητες Επιχειρησιακών Προ¬ 
γραμμάτων. 

8. Τα έγγραφα που αφορούν αλληλογραφία των Ει¬ 
δικών Υπηρεσιών Διαχείρισης με τους Αναδόχους και 
τους Δικαιούχους. 

9. Το έγγραφο που αφορά στη γνωστοποίηση των 
προς ένταξη Έργων στην Εθνική Αρχή Συντονισμού 
ΕΣΠΑ και στα καθ’ ύλην αρμόδια υπουργεία πριν από 
την έκδοση των αποφάσεων ένταξης. 

10. Η απόφαση για ανάληψη προκαταβολής εκ μέρους 
του διαχειριστή για τρέχουσες δαπάνες με την έκδοση 
επιταγών στο όνομα του για δαπάνες εκτός έδρας με¬ 
τακινήσεων του προσωπικού ή φιλοξενουμένων ή για 
δαπάνες αμοιβών μελών επιτροπών ή ομάδων εργα¬ 
σίας με έκδοση επιταγών στο όνομα του και για ποσά 
που προσδιορίζονται στην απόφαση προσδιορισμού 
της δαπάνης. 

11. Η θεώρηση κατάστασης εξοφληθέντων τιμολογί¬ 
ων και αποδείξεων που αφορά στην τακτοποίηση προ¬ 
καταβολών για κάλυψη τρεχουσών δαπανών τεχνικής 
βοήθειας. 

12. Η υποστήριξη των υπηρεσιών του Υπουργείου και 
των εποπτευομένων φορέων στην ωρίμανση των εν δυ¬ 
νάμει επιλέξιμων έργων τους και μετά την ένταξη αυτών, 
στην παρακολούθηση της υλοποίησής τους. 

13. Η διαμόρφωση και η επικαιροποίηση σε ετήσια 
βάση του προγραμματισμού των δραστηριοτήτων και 
του συντονισμού της λειτουργίας της Ειδικής Υπηρεσίας 
και η θέσπιση ποιοτικών και ποσοτικών στόχων. 

14. Η διασφάλιση ότι το πρόγραμμα και οι δραστη¬ 
ριότητες της Ειδικής Υπηρεσίας συμβαδίζουν με τον 
προγραμματισμό και τουςτεθέντες στόχους, καθώς και 
ο έλεγχος και η εποπτεία των δραστηριοτήτων αυτών. 

15. Η υπογραφή απαντήσεων στις αιτήσεις επανεξέ¬ 
τασης ή αναφορές παραπόνων πολιτών ή νομικών προ¬ 
σώπων κατά ενεργειών ή παραλείψεων της παραπάνω 
Ειδικής Υπηρεσίας. 




Τεύχος Β' 853/09.03.2018 

Διαχειριστικές αρμοδιότητες 

1. Η έκδοση των προσκλήσεων για την υποβολή προ¬ 
τάσεων χρηματοδότησης. 

2. Η έκδοση των αποφάσεων ένταξης των πράξεων, 
των αποφάσεων ανάκλησης ένταξης, των αποφάσεων 
ολοκλήρωσης, των αποφάσεων απόρριψης προτάσεων, 
σε συνέχεια προηγούμενης εισήγησης του προϊσταμέ¬ 
νου της Επιτελικής Δομής. 

3. Η έκδοση αποφάσεων δημοσιονομικών διορθώσε¬ 
ων και ανάκτησης αχρεωστήτως καταβληθέντων ποσών. 

4. Η εισήγηση προς τις αρμόδιες Διαχειριστικές Αρχές 
σχετικά με την εξειδίκευση των αξόνων Προτεραιότητας 
ή των ειδικών στόχων ή των κατηγοριών δράσης των ΕΠ 
του ΕΣΠΑ 2014-2020 που αντιστοιχούν στις Πολιτικές 
του Υπουργείου και εμπίπτουν στην αρμοδιότητα της 
Γενικής Γραμματείας. 

5. Η εισήγηση προς τις αρμόδιες Διαχειριστικές Αρχές 
των κριτηρίων ένταξης πράξεων που εμπίπτουν στην 
αρμοδιότητα της Γενικής Γραμματείας. 

Άρθρο 2 

Ο Γενικός Γραμματέας Διαχείρισης Κοινοτικών και άλ¬ 
λων Πόρων προσυπογράφει όλα τα έγγραφα που υπο¬ 
γράφονται από τον Υφυπουργό ή/και τον Υπουργό, τα 
οποία προέρχονται από την Ειδική Υπηρεσία της Γενικής 
Γραμματείας Διαχείρισης Κοινοτικών και Άλλων Πόρων. 

Άρθρο 3 

Στην Προϊσταμένη της Ειδικής Υπηρεσίας ΕΔ ΕΣΠΑ 
ΑπΚΟ, μεταβιβάζονται οι παρακάτω αρμοδιότητες ως 
εξής: 

1. Η προηγούμενη εισήγηση για την έκδοση των απο¬ 
φάσεων ένταξης πράξεων και των τροποποιήσεων τους, 
η εισήγηση για την έκδοση των αποφάσεων ανάκλησης 
ένταξης, των αποφάσεων ολοκλήρωσης, των αποφάσε¬ 
ων για απόρριψη προτάσεων για το ΕΠ και για τις πρά¬ 
ξεις για τις οποίες η Ειδική Υπηρεσία ασκεί καθήκοντα 
Ενδιάμεσου Φορέα Διαχείρισης. 

2. Ερμηνευτικές πληροφορίες, οδηγίες και απαντήσεις 
σε ερωτήματα, αιτήσεις υπηρεσιών, φορέων και πολιτών 
ή υπαλλήλων αναφορικά με θέματα της Ειδικής Υπηρε¬ 
σίας, για τα οποία υπάρχουν νομολογιακές λύσεις ή είναι 
δεδομένη η πρακτική της υπηρεσίας. 

3. Οι απαντήσεις σε πορίσματα ελέγχου των εθνικών 
και ενωσιακών ελεγκτικών οργάνων και λοιπών αρμό¬ 
διων φορέων. 

4. Η υπογραφή εγγράφων που αφορούν στον προ¬ 
γραμματισμό και συντονισμό των δραστηριοτήτων της 
Ειδικής Υπηρεσίας, καθώς και στην εφαρμογή και εξει- 
δίκευση, όπου απαιτείται, των απαραίτητων εργαλείων, 
προτύπων και προδιαγραφών για τη σωστή λειτουργία 
της Ειδικής Υπηρεσίας. 

5. Η υπογραφή εγγράφων μετά οποία ζητείται από τις 
αρμόδιες υπηρεσίες ο ορισμός εκπροσώπων ως μελών 
σε συλλογικά όργανα ή ειδικές ομάδες εργασίας. 

6. Η έγκριση των κανονικών αδειών των Προϊσταμένων 
των Μονάδων της Επιτελικής Δομής ΑΠΚΟ. 

Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2018 
Ο Υφυπουργός 

ΑΘΑΝΑΣΙΟΣ ΗΛΙΟΠΟΥΛΟΣ 


Αριθμ. ΔΙΟΙΚ/Α/1661 (2) 

Έγκριση υπερωριακής απασχόλησης προσωπικού 
του ΤΑΠ για το Α' εξάμηνο του έτους 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥΤΑΜΕΙΟΥ ΑΡΧΑΙΟΛΟΓΙΚΩΝ ΠΟΡΩΝ 
ΚΑΙ ΑΠΑΛΛΟΤΡΙΩΣΕΩΝ 

Έχοντας υπόψη: 

1. Τις διατάξεις: 

α) Του ν. 4354/2015, άρθρο 20 (ΦΕΚ 176/Α/16-12-2015), 
«Διαχείριση των μη εξυπηρετούμενων δανείων, μι- 
σθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

β)Του άρθρου 45 παρ. 1 του ν.4071/2012 (ΦΕΚ 85/Α/ 
11-04-2012), «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση Ενσω¬ 
μάτωση Οδηγίας 2009/50/ΕΚ». 

γ) Του άρθρου 42 παρ. 2 του ν. 4067/2012 «Νέος Οικο¬ 
δομικός Κανονισμός» (ΦΕΚ 79/Α/09-04-2012). 

δ) Του ν. 736/1977 «Περί οργανισμού του Ταμείου 
Αρχαιολογικών Πόρων και Απαλλοτριώσεων» (ΦΕΚ 
316/Α/15-10-1977). 

ε) Του π.δ/τος 70/2015 (ΦΕΚ 114/Α/22-09-2015) «Ανα¬ 
σύσταση Υπουργείων Πολιτισμού και Αθλητισμού, και 
Υπουργείου Οικονομίας Ανάπτυξης καιΤουρισμού κ.λ.π » 

στ) Του π.δ/τος 125/2016 (ΦΕΚ 3813/τ. Β728-11 -2016) 
«Διορισμός Υπουργών, Αναπληρωτών Υπουργών και 
Υφυπουργών» (ΦΕΚ 210/τ.Α'/05-11-2016). 

2. Την αρ. 6/22-02-2018 Συνεδρίαση του Δ.Σ του ΤΑΠ, 
(θέμα 11 ο) με την οποία εγκρίνεται η υπερωριακή απα¬ 
σχόληση για το προσωπικό του ΤΑΠ για το Α' εξάμηνο 
του έτους 2018. 

3. Το γεγονός ότι από την παρούσα απόφαση προκα- 
λείται δαπάνη ύψους 31.750,00 ευρώ η οποία έχει προ- 
βλεφθεί για το οικονομικό έτος 2018 και θα καλυφθεί 
από τις πιστώσεις του προϋπολογισμού του Ταμείου Αρ¬ 
χαιολογικών Πόρων και Απαλλοτριώσεων (ΚΑΕ 026151), 
1.500,00 ευρώ (ΚΑΕ 056551), 525,00 ευρώ (ΚΑΕ 056151) 
και 1.225,00 ευρώ (ΚΑΕ 056351) σύμφωνα με την αρ. 
6/22-02-2018 απόφαση του Δ.Σ. του ΤΑΠ, και την με αρ. 
ΔΙΟΙΚ/Β/16518 (ΑΔΑ: 7ΑΝΣ469ΗΔΞ-Β9Ξ) απόφαση ανά¬ 
ληψης υποχρέωσης, αποφασίζουμε: 

1. Καθορίζουμε για το Α' εξάμηνο του έτους 2018 μέχρι 
εκατόν είκοσι (120) ώρες ανά υπάλληλο για απογευματι¬ 
νή υπερωριακή εργασία, για το προσωπικό του ΤΑΠ για 
το έτος 2018. Αρμόδιοι για την διαπίστωση πραγματι¬ 
κής παροχής της ανωτέρω απασχόλησης καθίστανται 
οι Προϊστάμενοι των Υπαλλήλων. 

2. Η απόφαση αυτή έχει ισχύ από τη δημοσίευσή της στην Εφημερίδα της Κυβερνήσεως και μέχρι 30-06-2018. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 2018 
Η Πρόεδρος του Δ.Σ. 

ΑΘΗΝΑ ΧΑΤΖΗ ΠΕΤΡΟΥ 

